CELEX: 62021TN0344
Language: mt
Date: 2021-06-23 00:00:00
Title: Kawża T-344/21: Rikors ippreżentat fit-23 ta’ Ġunju 2021 – Plusmusic vs EUIPO – Groupe Canal + (+music)

16.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/34
            
         
      Rikors ippreżentat fit-23 ta’ Ġunju 2021 – Plusmusic vs EUIPO – Groupe Canal + (+music)
      (Kawża T-344/21)
      (2021/C 329/45)
      Lingwa tar-rikors: l-Ingliż
      
         Partijiet
      
      
         Rikorrent: Plusmusic AG (Dietikon, l-Isvizzera) (rappreżentanti: M. Maier u A. Spieß, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Groupe Canal + (Issy-les-Moulineaux, Franza)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti
      
         Trade mark kontenzjuża kkonċernata: it-trade mark figurattiva tal-Unjoni Ewropea +music – Applikazzjoni għal reġistrazzjoni Nru 17 482 571
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tas-16 ta’ April 2021 fil-Każ R 1236/2020-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla parzjalment id-deċiżjoni kkontestata sa fejn din tikkonferma l-oppożizzjoni tal-parti l-oħra abbażi tal-Artikolu 8(1)(b) tar-Regolament dwar it-trademark tal-Unjoni Ewropea;
               
            
                  —
               
               
                  tikkundanna lill-EUIPO u lill-parti l-oħra għall-ispejjeż tagħhom u għal dawk tar-rikorrenti.
               
            
         Motivi invokati
      
      
                  —
               
               
                  Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill billi evalwa b’mod żbaljat il-paragun viżiv tas-sinjali;
               
            
                  —
               
               
                  Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill billi evalwa b’mod żbaljat il-karattru distintiv ta’ sinjali bil-forma ta’ salib preċedenti;
               
            
                  —
               
               
                  Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill billi evalwa b’mod żbaljat il-probabbiltà ta’ konfużjoni.